Kaffeerstatning

En kaffeerstatning eller kaffesurrogat er ment å erstatte kaffe. Under andre verdenskrig da kaffe ikke var tilgjengelig, ble brent bygg, erter og løvetannrøtter tatt i bruk i stedet.«Slik lagde de kaffe og te av grøfteplanter», Norges Bygdekvinnelag  

Damebladet Urd brakte oppskrift på kaffeerstatningen kjent som «knupp»: Flatbrøddeig klippet i små biter tørkes på helle, og røres deretter i en glohet jerngryte til de ligner brunsvarte nøtter.Oppskrift i Urd nr 41 (side 1.002) fra 1941

I Danmark var «Rich's» en kaffeerstatning bestående av 60 % ristet rug og 40 % sikori.«Rich's», dansk kaffeerstatning Merket fristet også med samlebilder til barna.«Rich's» - samlealbum «Rich's» er fremdeles i salg,«Rich's» - 1 pakke for DKK 45,- nå markedsført som «økologisk kaffeerstatning».«Rich's gjennoppstår som økologi» 

I Sønderjylland som var tysk område under første verdenskrig, måtte man nøyes med jukse-kaffe alt da. Det fantes tre slags erstatningskaffe:
 Dårligst var en miks av svartbrente byggkorn og erter.
 Litt bedre smakte «maltkaffe» av svartbrente byggkorn. 
 Rugkaffe ble foretrukket. Kakene som hørte til, var ofte av kålrabi. «Pladekage» var potetmos søtet med roesirup og smakt til med sitron. I verste fall fikk man «krigssnitter» til kaffen, tvebakker dyppet i melk, stekt i fett og servert med syltetøy.Sønderjysk kaffebord under første verdenskrig

Kaffeerstatning inneholder selvsagt ikke koffein.

 Referanser 

 Kilder 
 «Kaffesurrogat» på Caplex.no.

Kategori:Kaffe